Hotărârea Tribunalului (Camera a cincea) din 29 noiembrie 2018 – Out of the blue/EUIPO – Dubois și MFunds USA (FUNNY BANDS)

(Cauza T‑214/17)

„Marcă a Uniunii Europene – Procedură de declarare a nulității – Marca Uniunii Europene verbală FUNNY BANDS Motive absolute de refuz – Articolul 7 alineatul (1) literele (b) și (c) și articolul 52 alineatul (1) litera (a) din Regulamentul (CE) nr. 207/2009 [devenite articolul 7 alineatul (1) literele (b) și (c) și articolul 59 alineatul (1) litera (a) din Regulamentul (UE) 2017/1001]”

1. Marcă a Uniunii Europene – Definiția și dobândirea mărcii Uniunii Europene – Motive absolute de refuz – Mărci compuse exclusiv din semne sau indicații care pot să servească pentru a desemna caracteristicile unui produs sau ale unui serviciu – Obiectiv – Cerința disponibilității [Regulamentul nr. 207/2009 al Consiliului, art. 7 alin. (1) lit. (c)] (a se vedea punctul 19)

2. Marcă a Uniunii Europene – Definiția și dobândirea mărcii Uniunii Europene – Motive absolute de refuz – Mărci compuse exclusiv din semne sau indicații care pot să servească pentru a desemna caracteristicile unui produs sau ale unui serviciu – Noțiune – Marcă constituită dintr‑un cuvânt sau dintr‑un neologism ce rezultă dintr‑o combinație de elemente [Regulamentul nr. 207/2009 al Consiliului, art. 7 alin. (1) lit. (c)] (a se vedea punctele 20-22)

3. Marcă a Uniunii Europene – Definiția și dobândirea mărcii Uniunii Europene – Motive absolute de refuz – Mărci compuse exclusiv din semne sau indicații care pot să servească pentru a desemna caracteristicile unui produs sau ale unui serviciu – Criterii [Regulamentul nr. 207/2009 al Consiliului, art. 7 alin. (1) lit. (c)] (a se vedea punctul 23)

4. Marcă a Uniunii Europene – Definiția și dobândirea mărcii Uniunii Europene – Motive absolute de refuz – Mărci compuse exclusiv din semne sau indicații care pot să servească pentru a desemna caracteristicile unui produs sau ale unui serviciu – Marca verbală FUNNY BANDS [Regulamentul nr. 207/2009 al Consiliului, art. 7 alin. (1) lit. (c)] (a se vedea punctele 26, 34-37 și 47-50)

5. Marcă a Uniunii Europene – Procedura căii de atac – Acțiune în fața instanței Uniunii – Posibilitatea Tribunalului de a reforma/modifica decizia atacată – Limite [Regulamentul nr. 207/2009 al Consiliului, art. 65 alin. (3)] (a se vedea punctul 56)

Obiectul

Acțiune formulată împotriva Deciziei Camerei a doua de recurs a EUIPO din 20 ianuarie 2017 (cauza R 1081/2016-2) privind o procedură de declarare a nulității între, pe de o parte, Out of the blue și, pe de altă parte, Frédéric Dubois și MFunds USA

Dispozitivul

1) Anulează Decizia Camerei a doua de recurs a Oficiului Uniunii Europene pentru Proprietate Intelectuală (EUIPO) din 20 ianuarie 2017 (cauza R 1081/2016-2), în măsura în care aceasta a respins acțiunea împotriva deciziei diviziei de anulare de respingere a cererii de declarare a nulității mărcii Uniunii Europene verbale FUNNY BANDS pentru „metale prețioase și aliaje de metale prețioase, produse din metale prețioase sau placate cu metale prețioase, necuprinse în alte clase; articole de bijuterie; inele [articole de bijuterie]; inele [articole de bijuterie]; brățări [articole de bijuterie]; coliere [articole de bijuterie]; inele fantezie pentru chei” din clasa 14, pentru „cauciuc, gutapercă, gumă și produse din aceste materiale necuprinse în alte clase; conducte flexibile, nemetalice; inele de cauciuc; cauciuc, brut sau semi‑prelucrat; cordoane din cauciuc” din clasa 17 și pentru „servicii de comerț cu ridicata și cu amănuntul de metale prețioase și aliajele acestora și bunuri realizate din aceste materiale sau placate cu acestea, produse de bijuterie, bijuterii, inele [bijuterii], inele [bijuterii], brățări [bijuterii], coliere [bijuterii], cauciuc, gutapercă, gumă și bunuri realizate din aceste materiale, conducte flexibile nemetalice” din clasa 35.

2) Respinge în rest acțiunea.